દેશ આતુરતાપૂર્વક સ્ટાર્ટઅપ ઇન્ડિયા પોલિસી (એક્શન પ્લાન)ની રાહ જુએ છે, જેને વડાપ્રધાન નરેન્દ્ર મોદી 16મી જાન્યુઆરીના રોજ જાહેર કરશે. હજારો ઉદ્યોગસાહસિકોએ YourStoryના સર્વેમાં પોતાની ચિંતાઓ અને દેશમાં સ્ટાર્ટઅપ ઇકોસિસ્ટમ સ્થાપિત કરવા સરકાર પાસેથી અપેક્ષાઓ વ્યક્ત કરી છે. તેમની ચિંતાઓ મુખ્યત્વે ફંડિંગ અને રિસોર્સની સુલભતા, સરળ નીતિનિયમો અને વર્તમાન કાયદાઓમાં વ્યવહારિક છૂટછાટો સાથે સંબંધિત છે. અત્યારે બધાની નજર રાષ્ટ્રીય રાજધાની દિલ્હી પર છે, જ્યાં સરકારી મહાનુભાવો અને સ્ટાર્ટઅપ અને રોકાણકાર સમુદાયના અગ્રણીઓ ભારતની સ્ટાર્ટઅપ ઇકોસિસ્ટમને નવા સ્તરે કેવી રીતે લઈ જવી તેના પર ચર્ચા કરવા એકત્ર થશે.